જો ભારતના માનનીય ચૂંટણી પંચે આદર્શ ચૂંટણીઓ કરાવવી હોય તો હવે તેણે દેશના મતદાર પર વિશ્વાસ મુકવો જરૂરી છે. એ જમાના ગયા કે હવે દોઢ દિવસ કોઇપણ પ્રકારનો પ્રચાર ન થાય, હવે તો ચોવીસ કલાક પ્રચાર સતત અને કોઈને કોઈ રીતે થતો જ હોય છે. વળી, સામાન્યતઃ શહેરી મતદાર પોતાનો મત નહીં નહીં તો પણ ચૂંટણીઓના છ મહિના અગાઉ જ નક્કી કરી લેતો હોય છે અને બહુ ઓછા એવા તત્વો અથવાતો ઘટનાઓ છે જે તેને આ નિર્ણય બદલવા માટે મજબૂર કરે છે.